ഡല്ഹി കോടതി വെടിവയ്പ്പ് സംഭവം അക്രമികള്ക്കുള്ള നിര്ദേശം നല്കിയത് തീഹാര് ജയിലില് നിന്നും..ദുരൂഹത ഡല്ഹി: ഡല്ഹി രോഹിണി കോടതിയില് ഉണ്ടായ വെടിവയ്പ്പില് ഗുണ്ടാതലവന് ഗോഗിയെന്ന ജിതേന്ദര് മാന് കൊല്ലപ്പെട്ട സംഭവത്തിനു പിന്നില് ഗോഗിയുടെ എതിര്ചേരിയിലെ ഗുണ്ടാനേതാവ് തില്ലു തജ്പുരിയ്ക്കെതിരെ കൂടുതല് തെളിവുകള്. നിലവില് ഡല്ഹിയിലെ തന്നെ തീഹാര് ജയിലില് ശിക്ഷ അനുഭവിക്കുന്ന തില്ലു ജയിലില് നിന്ന് അക്രമികള്ക്ക് ഫോണ് വഴി നേരിട്ട് നിര്ദേശം നല്കിയിരുന്നുവെന്ന് പൊലീസ് കണ്ടെത്തിയിട്ടുണ്ട്. അതീവ സുരക്ഷാസജ്ജീകരണങ്ങളുള്ള തീഹാര് ജയിലില് നിന്ന് തില്ലു എങ്ങനെ ഫോണ് ഉപയോഗിച്ചുവെന്നത് ജയില് അധികൃതരെ പ്രതികൂട്ടിലാക്കുന്ന സംഭവമാണ്.രാഹുല് ത്യാഗി, ജഗ്ദീപ് ജഗ്ഗ എന്നിവരാണ് കോടതിക്കുള്ളില് അഭിഭാഷകരുടെ വേഷത്തില് കയറി ഗോഗിക്കെതിരെ വെടിയുതിര്ത്തത്. ഗോഗിയും രണ്ട് അക്രമികളും കൊല്ലപ്പെട്ടു. സംഭവത്തില് മറ്റ് രണ്ട് പേരെ പൊലീസ് അറസ്റ്റ് ചെയ്തിട്ടുണ്ട്. തില്ലുവിന്റെ തന്നെ സംഘാംഗങ്ങളായ വിനയ്, ഉമാംഗ് എന്നിവരാണ് അറസ്റ്റിലായത്.The post ഡല്ഹി കോടതി വെടിവയ്പ്പ് സംഭവം അക്രമികള്ക്കുള്ള നിര്ദേശം നല്കിയത് തീഹാര് ജയിലില് നിന്നും..ദുരൂഹത first appeared on MalayalamExpressOnline.